Komisia územného plánovania, životného prostredia a dopravy Miestneho zastupiteľstva
Mestskej časti Bratislava – Ružinov

Zápisnica č. 6/2012
zo zasadnutia Komisie územného plánovania, životného prostredia a dopravy konaného dňa 
10.5.2012
 
Prítomní: podľa priloženej prezenčnej listiny

Program: 

1.	Návrh Všeobecne záväzného nariadenia mestskej časti Bratislava – Ružinov č......  /2012 z 15.05.2012 o výške úhrad, spôsobe určenia a platenia úhrad za poskytovanie sociálnych služieb v zriaďovateľskej pôsobnosti mestskej časti Bratislava - Ružinov

2.	Návrh všeobecne záväzného nariadenia MČ BA – Ružinov č. ..../2012 zo dňa ...... , ktorým sa mení a dopĺňa Všeobecne záväzné nariadenie mestskej časti Bratislava – Ružinov č. 8/2011 o nájme bytov

3.	Oriešková – zmena stavby pred dokončením

4.	Omnia Business Center – Ružinov – stanovisko k investičnej činnosti

5.	Nadstavba bytového domu Košická 16, 18, Oravská 2,4 + podúrovňový parkovací dom vo dvore Oravská – Košická – Tekovská, parc.č. 9734/1, podúrovňový parkovací dom vo dvore Oravská – Košická – Trenčianska, parc.č. 9737/1

6.	Informácia o stave a rozpracovaní urbanistických štúdií – ústna informácia 

7.	Business Center Bajkal - 2, Bratislava – záverečné stanovisko MČ Bratislava – Ružinov

8.	Rôzne
i.	Hobbymarket Bratislava, Pharos – zámer – informácia
ii.	Dostavba a prístavba administratívnej budovy Lidl, Ružinovská  - informácia
iii.	prehľad vyjadrení k spisom zo stavebného úradu a referátu územného       plánovania, ktoré stoja v podpisovom konaní  - informácia

K bodu 1. 
Komisia územného plánovania, životného prostredia a dopravy berie predkladaný materiál na vedomie. 

K bodu 2.
Komisia územného plánovania, životného prostredia a dopravy berie predkladaný materiál na vedomie.

K bodu 3.
Materiál bol preložený na najbližšie zasadnutie komisie 30.5.2012.

K bodu 4.
Komisia územného plánovania, životného prostredia a dopravy žiada dopracovať dopravnú štúdiu a následne ju predložiť komisii spolu s bližšie špecifikovaným funkčným využitím s ohľadom na charakteristiku funkčnej plochy 502.

K bodu 5.
Komisia územného plánovania, životného prostredia a dopravy žiada doplniť vizualizáciu zámeru a opätovne predložiť na posúdenie komisii spolu s informáciou o využití pozemku pre parkovací dom Oravská – Košická – trenčianska, parc. č. 9737/1 k.ú. Nivy.

K bodu 6.
Komisia územného plánovania, životného prostredia a dopravy berie predkladanú informáciu na vedomie a žiada referát územného plánovania o vypracovanie prehľadu postupu a časovej osi pri obstarávaní územných plánov zón a vyhlásení stavebnej uzávery.

K bodu 7.
Komisia územného plánovania, životného prostredia a dopravy berie predkladaný materiál na vedomie a zaujme stanovisko po doplnení dopravno – kapacitného posúdenia a záväzného stanoviska hlavného mesta.

K bodu Rôzne
•	Komisia územného plánovania, životného prostredia a dopravy žiada doplniť na zasadnutie (30.5.) informáciu o stave konaní v zámere Pharos najmä s ohľadom na premostenie Hradskej ulice.
•	Materiál sa presúva na rokovanie komisie 30.5.2012 a komisia žiada doplniť ho o stanovisko mestskej časti. 
•	Komisia územného plánovania, životného prostredia a dopravy žiada stavebný úrad, referát územného plánovania, referát životného prostredia o vypracovanie informácie o spisoch, ktoré sú v štádiu čakania na podpísanie u kompetentného orgánu.

Mgr. Boris Cehlárik v.r.
predseda komisie

 

Zapísala: Mgr. A. Szökeová
v Bratislave 10.5.2012